
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 59Pc/5/2025 1225200455 26. 05. 2025 JUDr. Ľubica Novotná ECLI:SK:MSBA2:2025:1225200455.2
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Ľubicou Novotnou vo veci navrhovateľky matky: A. B. C., nar. XX.XX.XXXX, trvale bytom D. XX, E., právne zastúpená: NIKU & partners, s. r. o., Prokopa Veľkého 51, Bratislava, proti mužovi, ktorého otcovstvo má byť určené: A. F., nar. XX.XX.XXXX, trvale bytom G. H. XX, E., právne zastúpený: AK JAKUBCOVA, s. r. o., Rajská 7, Bratislava, k maloletému dieťaťu: A. C., nar. XX.XX.XXXX, bytom ako matka, zastúpené kolíznym opatrovníkom Úradom práce, sociálnych vecí a rodiny Bratislava, Vazovova 7/A, Bratislava, o určenie otcovstva a o úprave výkonu rodičovských práv a povinností k maloletému dieťaťu, takto rozhodol: I. Súd určuje, že A. F., nar. XX.XX.XXXX je otcom A. C., nar. XX.XX.XXXX, z matky: A. B. C., I. C., nar. XX.XX.XXXX. II. Maloletý A. C., nar. XX.XX.XXXX, sa zveruje do osobnej starostlivosti matky. Zastupovať maloletého a spravovať jeho majetok bude matka. Otec je povinný platiť výživné na maloletého A. v sume 450 eur mesačne, splatné vždy do 15. dňa v mesiaci vopred k rukám matky počnúc dňom 01.06.2025. Za obdobie od 12.12.2020 do 31.05.2025 zročné výživné nevzniklo. Styk otca s maloletým sa neupravuje. III. Žiaden z účastníkov nemá nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania (§ 221 písm. a) zákona č. 160/2015 Z. z. Civilný sporový poriadok). Poučenie: Proti tomuto rozsudku odvolanie nie je prípustné, pretože účastníci konania sa na pojednávaní, na ktorom bol rozsudok vyhlásený, práva na podanie odvolania vzdali ( § 368 CSP).
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2025:1225200455.2 (dáta aktuálne k 9. 11. 2026). Záväzné je znenie zverejnené súdom.




